اُمِ ایمن کے بارے میں حضور ﷺ فرمایا کرتے تھے کہ یہ خاتون میری والدہ کے بعد میری ماں ہیں ، حضورﷺ جب نبی بنائے گئے تو اُم ایمن اولین تصدیق کرنے والوں میں سے ہو گئیں ، حضورﷺ نے انھیں آزاد کر دیا ، ان کا پہلا نکاح بنی حارث کے عبید بن زید بن عمرو سے ہوا جن سے ایمن پیدا ہوئے جن کے نام پر ان کی کنیت اُمّ ایمن تھی ، پہلے شوہر کے انتقال کے بعد حضورﷺ نے اپنے آزاد کردہ غلام حضرت زید ؓ بن حارثہ سے ان کا نکاح کروایا جن سے اُسامہ بن زیدؓ پیدا ہوئے ، اُمّ ایمن نے دو ہجرتیں کیں ، پہلی حبشہ دوسری مدینہ ، حضرت عثمانؓ کے عہد خلافت میں ان کی وفات ہوئی ۔
Entity: مدینہ — Type: /location/city, /location